7 3
ཨཾ༔ རྒྱ་གར་སྐད་དུཿ༔ བཛྲ་ཀཱི་ལི་ཀཱི་ལ་ཡ་ནན་ཏན་པྲ་པྲི་དུ་ན་མཿ༔ བོད་སྐད་དུ༔
རྡོ་རྗེ་ཕུར་པའི་རྒྱུད་ཀྱི་འགྲེལ་བ་ཞེས་བྱ་བ༔ བཅོམ་ལྡན་དཔལ་ཧེ་རུ་ཀ་ལ་ཕྱག་
འཚལ་ལོ༔ འདིའི་མ་མོ་མཇུག་ཏུ་དོན་རྣམ་པ་གསུམ་གྱིས་བསྟན་ཏེ༔ གླིང་གཞི་
དང་༔ མཚན་ཉིད་དང་༔ རབ་ཏུ་དབྱེ་བ་དང་གསུམ་མོ༔ དེ་ལ་དང་པོ་གླིང་པ་གཞི་
ལ་དོན་ལྔ༔ མཚན་ཉིད་ལ་བཞི༔ རབ་ཏུ་ཕྱེ་བ་ལ་ཕྱི་དོན་བཅུ་གཉིས༔ ལུང་གསུམ༔
མན་ངག་གཉིས གྲུབ་པའི་མཐའ་གཅིག་གོ༔ རྡོ་རྗེ་འཁྲོས་པའི་ཞེ་སྡང་གཅེད༔
ཅེས་པ༔ དོན་བཅུ་གཉིས་བསྟན་པའི་དང་པོ༔ དབྱིངས་ལས་ཡེ་ཤེས་བསྐྱེད་
ནས༔ ཏིང་ངེ་འཛིན་རྣམ་པ་གསུམ་བསྟན་སྟེ༔ དེ་ལ་རྡོ་རྗེ་ཞེས་བྱ་བ་ནི༔ དཔེར་
ན་རྫས་ཀྱི་རྡོ་རྗེ་ཕ་ལམ་གྱིས༔ ཕར་ནི་གཡུ་རྡོ་དང་ཤེལ་བྲག་ལྕགས། ཅི་ལ་ཡང་
ཐོགས་པ་མེད་པར་འགེངས་ལ༔ ཚུར་ནི་དེ་གང་གིས་ཀྱང་མི་ཚུག་པ་དང་འདྲ་
བར༔ ཡང་དག་པའི་དོན་ཆོས་ཉིད་ཡེ་ཤེས་ཀྱི་རྡོ་རྗེ་ནི༔ དུས་གསུམ་དུ་འདུས་མ་
བྱས་པའི་སྙིང་པོ༔ སྐྱེ་འཇིགས་མེད་པའི་རང་བཞིན༔ སྤྲོས་པ་དང་བྲལ་བ་བྱང་
ཆུབ་ཀྱི་སེམས་དེས༔ ཕར་ནི་ཉོན་མོངས་པ་ཙམ་ལ་ཡང་ཐོགས་པ་མེད་པར་འབིག་
ཅིང༔ གཅོད་པར་བྱེད་ལ༔ ཚུར་ནི་བྱང་ཆུབ་ཀྱི་སེམས་དེ་ལ་གཉེན་པོ་མེད་ལ༔
པྲ་ཞིང་ཁྲེགས་པ་ལ་བརྟེན་པ་རྡོ་རྗེ་ཞེས་བྱའོ༔ ཁྲོས་པས་ཅེས་པས༔ ཁྲོས་པ་ནི༔
ཆོས་ཉིད་བྱང་ཆུབ་ཀྱི་སེམས་དེ་ཁོ་ན་ཉིད་དོ༔ འཇིག་རྟེན་གྱི་ཞེ་སྡང་སྐྱེས་ནས་
ཤེས་རབ་ས་ལྟ་བུ་མ་ཡིན་གྱི༔ ཆོས་ཉིད་མ་སྐྱེས་པའི་རང་བཞིན་གྱིས་སྐྱེ་བ་ཕུང་
305

122 རྒྱ་ཆེན་བཀའ་མཛོད།
པོ་འགྲོ་བའི་རྣམ་པར་རྟོག་པ་དུས་གསུམ་དུག་སྡོང་དང་འདྲ་བར་རྣམ་པར་རྩད་
ནས་གཅོད་པའོ༔ ཞེ་སྡང་གཅོད་པ། ཞེ་སྡང་གི་དུས་གསུམ་གྱི་རྩ་བ་ཡིན་པས༔
ཅེས་ལ་ལྟ་བུའི་དུས་གསུམ་གྱི་རྩ་བཅད་པས༔
དུས་གསུམ་ཆོས་ཉིད་ཆོས་སྐུའི་
སྙིང་པོ༔ བྱང་ཆུབ་ཀྱི་སེམས་བསྐྱེད་འཇིགས་མེད་བར་རྟོགས་པའི་དུས་ན༔ དུས་
གསུམ་གྱི་རྩ་དེའི་ཆོས་ཉིད་སྐུ་ལ་བྱ༔ གཞི་མ་ནོར་ཞིང་དངོས་པོ་ཤིན་ཏུ་ཕབ་པ་
ལ་བྱ༔ ཉིད་ནི་དེ་དག་བཅོས་སུ་ཡོད་པར་བ་བྱའོ༔ ཏིང་ནི་མི་འགྱུར་བ༔ འཇིག་
ནི་དོན་དེ་ཡི་གཏོང་དག་པ་བྱ༔ ཤེས་བཞིན་ཉིད་ཀྱིས་ཏིང་ངེ་འཛིན་ཞེས་བྱ་བ༔
མཚོན་ཆེན་སྔོན་པོ་འབར་བའི་དང་ཞེས་པ༔ སེར་ན་གནམ་ལྕང་ངུར་མོའི་རལ་
གྲི་ལ་ཏིལ་མར་གྱི་ངར་བླུང་ན༔ ཅི་ལ་ཡང་ཐོགས་པ་མེད་པར་འབིག་ཅིང་གཅོད་
པར་འདྲ་བར་ཆོས་ཉིད་བྱང་ཆུབ་ཀྱི་སེམས་ཡེ་ཤེས་ཀྱི་རལ་གྲི་དང་འདྲ་བ་ལསཿ༔
ཏིང་ངེ་འཛིན་རྩེ་གཅིག་ཏུ་བྷཻ་པའི་ངར་རྟགས་པས༔ མ་རིག་པའི་བག་ཆགས་
དུག་གསུམ་གྱི་རྩ་བ་ཉོན་མོངས་པ་ལྗོན་ཤིང་དང་འདྲ་བ་རྩ་ནས་བཅད་སྟེང་ཕྱུངས་
ནས༔ ཡེ་ཤེས་ཆེན་པོའི་ངང་དུ་གསལ་ཞིང་རྟོག་པས་མཚོན་ཞེས་བྱའོ༔ ཆེན་པོ་
ནི་གོང་མའི་ཡེ་ཤེས་ཆེན་པོ་སྟེ༔ སྣང་སྲིད་ཐམས་ཅད་ལ་མ་ཁྱབ་པའམ༔ མ་
ཆུབ་པ་རྡུལ་ཙམ་ཡང་མེད་པ༔ ཐམས་ཅད་ལ་ཁྱབ་ཅིང་བསྣུམ་པ་ལ་ཟེར༔ གདེང་
ཕྱིན་གནད་བསླེབ་ཐོག་རྗེས་དོན་གྱིས་ཐོག་ཏུ་གླང་ཕབ་པས་མཚོན་ཆེའོ༔ སྔོན་
པོ་ནི་མི་འགྱུར་བ་དེ༔ དཔེར་ན་ནམ་མཁའ་སྔོན་པོའི་མདོག་ཇི་ལྟར་མི་འགྱུར་བ་
དང་འདྲ་བར༔ ཆོས་ཉིད་བྱང་ཆུབ་ཀྱིས་སེམས་ཡེ་ཤེས་ཆེན་པོ་དེ་ནི༔ ཉོན་མོངས་
པ་གང་གིས་ཡང་འབང་དུ་མི་འགྱུར་ཞིང༔ བཅོས་སུ་མེད་པས་སྔོན་པོའོ༔ འབར་
བ་ནི༔ དཔེར་ན་མེའི་རྩི་སྦུར་ཐམས་ཅད་བསྲེག་པ་དང་འདྲ་བར༔ བསྲེག་པས་
306

རཏྣའི་ཕུར་བ་ཆོག་འགྲིགས་དང་དེའི་བསྙེན་ཡིག་སོགས།
འབར་བ་ཞེས་བྱའོ༔ གོང་མ་དེ་ལྟ་བུའི་དོན༔ ལྟ་བ་དང༔ སྤྱོད་པ་དང༔ ལུང་དང༔
མན་ངག་དང༔ གསུམ་དུ་སྦྲེན་བ་ནི༔ ཏིང་ངེ་འཛིན་དང་སྦྱར་ན༔ ཀུན་ཏུ་སྣང་
གིས་ཏིང་ངེ་འཛིན་དང་སྦྱར་ཏེ༔ ཀུན་གྱི་ཡངས་པའམ་མ་ལུས་པ་ལ་བྱའོ༔ དུས་
ནི་དབྱིངས་གཅིག་སུ་འདུས་པས༔ སྣང་ནི་གང་ལའང་མི་རྟོག་ཅིང༔ མ་འགགས་
པ༔ འཇིག་ནི་མི་བརྗིད་པ་དེ༔ གང་བདེས་དོན་སེམས་ལ་གསལ་ཞིང་བློ་ལ་ཡོང་
པའོ༔ འཛིན་མའི་ས་ནི་གོང་མའི་དོན་མ་ཡོང་ཞིང་ཟུང་སུ་གྱུར་པའོ༔ ནམ་མཁའི་
ཀྱིས་ནས་ཐིག་པ་ཤར་ཅེས་པ་ནི༔ ནམ་ནི་ཀུན་གཞི༔ ནམ་མཁའ་ནི་ཡངས་དོག་
མི་སར༔ དཀྱིལ་ནི་རིམ་པ་བྱང་ཆུབ་སེམས༔ ཤར་ནི་མ་བསླད་པའི་ཡེ་ཤེས་ཤར་
བ་ལ་བྱའོ༔ ནམ་མཁའ་ནི་ཡེ་ནས་མ་སྐྱེས་པ༔ འབྱུང་བ་བཞི་གང་གི་ཀྱང་བསྐྱེད་
དུ་མེད་པ་དང་འདྲ་བས་ན༔ ཆོས་ཀྱི་དབྱིངས་ཀྱང༔ ཚིག་དང་ཡི་གེའི་མཐའ་
ལས་འདས་ཏེ༔ ཆོས་ཉིད་སྟོང་པ་ཆེན་པོ་ལས༔ ལངས་པས་ནི་ནམ་མཁའོ༔ དཀྱིལ་
ནི་ཆོས་ཉིད་དབྱིངས་སྤྲོས་པ་ཐམས་ཅད་དང་བྲལ་ཏེ༔ ཡེ་ནས་མ་བྱུང་མ་སྐྱེས༔
མ་བྱུང་སྐྱེ་བ་མེད་པའི་དཀྱིལ་ནས་ཞེས་བྱའོ༔ ཐིག་པ་ཤར་བ་ནི༔ ནམ་མཁའ་
སྐྱེ་བ་མེད་པ་ལྟ་བུ་ལ༔ སྐྱེ་བའི་ཚུལ་ཡི་གེ་ཧཱུཾ་དུ་གསལ་བར་བསྒོམ་པ་ལ་ཐིག་པ་
ཤར་ཞེས་བྱའོ༔ དེ་ནི་རྒྱུའི་ཏིང་ངེ་འཛིན་ཧཱུཾ་དང་སྦྱར་ཏེ༔ རྒྱུ་ནི་ཡོད་པ་ལ་བྱ༔ ཏིང་
ནི་མ་ངེས་པ་སྒོམ་པ་ཡིན་ལ༔ འཛིན་པ་ནི་དེ་ལྟ་བུའི་དོན་མི་གཏོང་བ་ལ་བྱའོ༔
སྲོག་གི་སྒོ་ཏུ་ཤར་ཅེས་པས༔ དུས་གསུམ་བདེ་གཤེགས་པ་ཐམས་ཅད་ཀྱི་སྲོག་
བསྒོའམ༔ བསྐྱིན་པ་ལྟ་བུ་ཡི་གེ་ཧཱུཾ་དུ་ཤར་བ་ལ་བྱའོ༔ ཡང་ན་ཐུགས་ཡང་དག་
པའི་སེམས་ཉིད་རྟོགས་པ་ལ་སྒོ་ཞེས་བྱའོ༔ ཤར་བ་ནི་ཆོས་ཉིད་ཀྱི་དོན་དེ་སེམས་
ཀྱི་དཀྱིལ་དུ་མངོན་སུམ་དུ་རྟོགས་པ་ལ་བྱའོ༔ ༈ སྙིང་གི་གོ་ཏུ་བསྒོམ་པར་བྱ༔
307

རྒྱ་ཆེན་བཀའ་མཛོད།
ཞེས་པ་དེ་ཡང༔ ཙིཏྟ་ཟེར་ན་སེམས༔ བྷོ་དྷེ་ཙིཏྟ་ནི་བྱང་ཆུབ་ཀྱིས་སེམས་སོ༔ སྒོ་
ཏུ་བསྒོམ་པ་ནི༔ ཆོས་ཉིད་རྣམ་པར་མ་རྟོག་པའོ༔ དེའང་རྣམ་པར་རྟོག་པ་ཐམས་
ཅད་ཀྱི་གཉེན་པོ་ནི་མི་རྟོག་པ་ཡིན་ལ༔ རྣལ་འབྱོར་མི་རྟོག་པ་དེ་ལས་ཆོས་ཉིད་
ཡིན༔ ཆོས་ཉིད་ཀྱི་དོན་དེ་རྟོགས་པ་ལ་བསྒོམ་པར་བྱ་ཞེས་བྱའོ༔ དོན་དེ་རང་
བཞིན་མེ་ལས་མི་དམིགས་པ་བསྒོམ་པར་བྱའོ༔ སྙིང་རྗེས་བསྒྲལ་བའི་དམ་ཚིག་
ནི༔ ཅེས་པ༔ གཞི་སྙིང་རྗེས་བཟུང༔ རྩ་བ་བྱང་ཆུབ་སེམས་སུ་རྟོགས་པར་བྱ༔
མཐའ་གཉིས་སུ་མེད་པས་དམ་ཚིག་སྒྲོལ་དེའང་མ་ཧཱ་ཀ་ཏུ་ནི་ཀའི་སྒྲ་དེ་ལས་དྲངས་
ནས༔ གཞི་སྙིང་རྗེ་ཆེན་པོས་བཟུང༔ ས་མ་ད་རའི་སྒྲ་ལས་དྲངས་ནས༔ དམ་ཚིག་
ཆེན་པོས་བསྒྲལ་ལོ༔ དེ་ལ་གཞི་སྙིང་རྗེའི་བཟུང་བ་ནི༔ ཀུན་གཞི་བྱང་ཆུབ་
སེམས་ཀྱི་མཚན་ཉིད་ཡིན་པས༔ ཀུན་ཉི་ཡེ་ནས་མ་བྱུང་མ་སྐྱེས་པ་སྐྱེ་བ་མེད་པ༔
སྤྲོས་པས་མཚན་ཉིད་ཐམས་ཅད་དང་བྲལ་བའོ༔ གནས་པ་ནི་ཆོས་སྐུ་ཡིན་ལ།
དེ་ལྟར་མ་རྟོག་ང་དང་བདག་ཏུ་འཛིན་ཅིང༔ རྟོགས་པའི་དབང་གི་ཁམས་གསུམ་
དུ་འཁོར་ཞིང༔ རྒྱུ་དྲུག་ཏུ་འཁྱམས་པ་དེ་ལ་ཡང་ཁྱབ་པའི་སྙིང་རྗེ་ཆེན་པོ་ནམ་
མཁའ་དང་འདྲ་བ་དེས༔ ཉོན་མོངས་པའམ་འཁོར་བ་ལས་བསྒྲལ་ནས་བླ་ན་
མེད་པའི་གནས་སུ་འདོན་པ་ལ་བྱའོ༔ རྩ་བ་བྱང་ཆུབ་ཀྱི་སེམས་ནི༔ བསྒྲོལ་བར་
བྱེད་པའི་བདག་ཀྱང་བྱང་ཆུབ་སེམས་ལས་བྱུང་བ་ལས༔ བསྒྲལ་བའི་སྒྱུ་དེ་ཡང་
བྱང་ཆུབ་སེམས་དེ་ལས་བྱུང་ཞིང་སྐྱེས་པ་ཡིན་ན༔ ཁོ་དང་བདག་གཉིས་ཀ་བྱང་
ཆུབ་ཀྱི་སེམས་བདེ་བ་ཆེན་པོའི་ངང་དུ་སངས་རྒྱས་པ་ལ་བྱའོ༔ མཐའ་གཉིས་སུ་
མི་འབྱེད་པ་ནི༔ གོང་མའི་སྙིང་རྗེ་དང༔ རྩ་བ་བྱང་ཆུབ་སེམས་ཀྱང་གཉིས་སུ་མེད་
པ༔ བདག་དང་བསྒྲལ་བ་པོ་ཡང་གཉིས་སུ་མེད་པར་བྱའོ༔ དམ་ཚིག་ནི་ས་མ་
308

རཏྣའི་ཕུར་བ་ཆོག་འགྲིགས་དང་དེའི་བསྙེན་ཡིག་སོགས།
ཡ་ང་རའི་སྒྲ་ལས་དྲངས་ནས་བསྒྲལ་བ་དང་སྦྱོར་བ་ལ་བྱའོ༔ བསྒྲོལ་བ་ནི་མ་རིག་
པ་དང༔ ཕྱིན་ཅི་ལོག་ཀུན་བླ་ན་མེད་པའི་གནས་སུ་བསྒྲོལ་བའོ༔ སྦྱོར་བ་ནི་སྒྲོལ་
བ་པོ་དེ་ཉིད་དམ། སྣང་སྲིད་ཐམས་ཅད་བྱང་ཆུབ་སེམས་བདེ་བ་ཆེན་པོའི་ངང་
ངམ༔ དབྱིངས་སུ་སྦྱོར་བ་ལ་བྱའོ༔ དོན་དེ་ལྟར་རྟོགས་པའི་དུས་ན༔ འཁོར་པའི་
ཆོས་ཐམས་ཅད་མ་བསྒྲལ་བ་གང་ཡང་མེད་པར་བསྒྲོལ་བའོ༔ དོན་དེ་ལས་མི་འདའ་
བས༌ན༌དམ༌ཚིག༌གིས༌ཅེས༌བྱའོ༔ ༈ བས་རྩིང་མནན་པ་མ་ཡིན་ཏེ༔ ཅེས་པས༔
དེ་ཡང་ཉོན་མོངས་པ་ལྔ་ནི་གནས་སུ་དག་པར་བྱས་ལ་མ་དེ༔ དེ་ཡང་འབྱུང་བ་
ཆེན་པོ་ལྔ་དང༔ རྣམ་པར་ཤེས་པའི་ཚོགས་ལ་ནི་མ་བསད་པའི་ངེས་ཤེས་མེད་དེ༔
ལམ་
འོ་ན་ཉོན་མོངས་པ་ལྔ་གནས་སུ་དག་པར་བྱས་ལ་བསད་དེ༔ དེ་ཡང་མ་རིག་པའི་
དབང་གིས་ཀུན་གཞི་ལ་ཞེ་སྡང་ངོ༔ ཡིད་ལ་འདོད་ཆགས༔ ཉོན་མོངས་པའི་
ཡིད་ལ་ང་རྒྱལ༔ གཟུགས་ལ་གཏུ་མིག༔ རྣམ་པར་ཤེས་པ་ལ་ཕྲག་དོག༔ དེའི་
སྟེང་དུ་རྣལ་འབྱོར་གྱིས་ཐིག་བཞིས་བཅིངས་སྟེ༔ སེམས་མེད་པ་ལ་ངར་འཛིན༔
སྒྱུ་མའི་ཕུང་པོ་ལ་རྟག་པར་བལྟ་བ༔ སྡུག་བསྔལ་བ་ལ་སྐྱིད་པར་བལྟ་བ༔ གང་
ཟག་ལ་གཙང་མར་འཛིན༔ དེ་ལྟར་ཉོན་མོངས་པ་དགུས་བཅིངས་ནས༔
རྒྱུད་ལྔར་བཅིངས་ཏེ་འཁོར་ཏེ༔ འབྲུས་ངན་སོང་གསུམ་དུ་འཁོར་བ་དེ༔ ཉོན་
མོངས་ལྔ་པོ་དེ་ཆོས་ཉིད་དུ་རྟོགས་པར་བྱས་ནས༔ མ་སྤང་གནས་སུ་དག་པར་
བྱས༔ ཡེ་ཤེས་ལྔ་རྟོགས་པའི་དུས་ན་འཁོར་བའི་མིང་ཡང་མེད་དེ༔ མ་རིག་བསད་
པ་ལས༔ ཁོའི་བྱང་ཆུབ་ཀྱི་སེམས་ལ་བསད་པ་མེད་དོ༔ བསད་དུ་མེད་ཕན་ཆད་
མནན་དུ་ཡང་མེད་པར་གསལ་ལོ༔ ༈ ཕུང་པོ་རྡོ་རྗེས་བསྟམས་བྱས་ནས༔ ཅེས་
པས༔ འདི་ནི་སྐུ་ཡོངས་སུ་རྫོགས་པ་ཡང་ཡིན་ཏེ༔ གོང་མ་ལྟར་བསྒྲལ་བ་མཐའ་
309

1zani་ཚེ་ རྒྱ་ཆེན་བཀའ་མཛོད།
རྒྱ་ཆེན་བཀའ་མཛོད། geg
དག་ནི༔ ཕུང་པོ་ནི་དཔལ་རྡོ་རྗེ་གཞོན་ནུའི་སྐུར་སྟོན་ནས་བསྟན་པ་ཡིན་ནེ་ལ༔
ཡང་ན་འཁོར་པའི་རྒྱུན་བཅད་ནས་ཕུང་པོ་ལ་སྐྱེ་འཇིགས་མེད་པའི་ཕྱག་རྒྱའི་སྐུར་
སྟོན་པ་ལ་ཡང་བྱའོ༔ སྟམ་བྱས་ན་ཞེས་པ་ནི༔ དཔལ་རྡོ་རྗེ་གཞོན་ནུའི་འབུ་སྐྲ་
ཉི་ཁྲི་དང༔ བ་སྤུ་འབུམ་ཁྲི་ལ་སོགས་པ་ལ་ཡང༔ རྡོ་རྗེ་གཞོན་ནུ་དང་དབྱེར་མེད་
པའི་ཁྲོ་ཆུང་སང་པོ་སྐུ་ལ་སྟབས་པ་ལ་བྱ༔ ༈ རྣམ་པར་ཤེས་པ་རྡོ་རྗེར་བྷཻ་ཅེས་
པ་ནི༔ བསྒྲད་པ་པའི་གཟུགས་ཀྱི་ཕུང་པོ་ནི༔ དཔལ་རྡོ་རྗེ་གཞོན་ནུའི་སྐུ་གསུང་
ཐུགས་སུ་རྟོགས་པར་བྱས་ནས༔ དེའི་རྣམ་པར་ཤེས་པ་སྐྱེ་འཇིགས་འདུད་འབྲལ་
མེད་པ་བདེ་བ་ཆེན་པོའི་ངང་དུ་སྒོམ་མོ༔ ཨོྃ་བཛྲ་ཀཱི་ལི་ཀཱི་ལ་ཡ་སརྦ་བིག་ནན་
བཾ་ཧཱུྃ་ཕཊ༔ ཅེས་པ་དེ་ལས་ༀ་ནི་ཚངས་པའི་སྙིང་རྗེ་ཏེ༔ དེ་ཡི་ཉོན་མོངས་པ་ལྔ་
ནི་འཁོར་བ་ཡིན་ལ༔ འཁོར་བ་གནས་སུ་དག་པ་ཚངས་པ་ཞེས་བྱའོ༔ དེ་ཡང་ཅི་
ལྟར་དག་ཅེས་ན༔ གཏུ་མིག་གནས་སུ་དག་པ་རྣམ་པར་སྣང་མཛད་དུ་ཚངས༔ དེས་
འགྲོའོ༔ ཡང་ཡིག་འབྲུ་ལྔ་དང་སྦྱར་ན༔ ཨཱ་ནི་རྣམ་པར་སྣང་མཛད་དེ༔ ཆོས་ཀྱི་
དབྱིངས་སུ་ཡེས་སུ་ཚངས༔ ན་རོ་རྡོ་རྗེ་སེམས་དཔའ་དེ༔ མེ་ལོང་ལྟ་བུའི་ཡེ་ཤེས༴
ཐིག་ལེ་རིན་ཆེན་འབྱུང་ལྡན་སྟེ༔ མཉམ་པ་ཉིད་ཀྱི་ཡེ་ཤེས་ཚངས། ཟླ་ཚེས་སྣང་
བ་མཐའ་ཡས་ཏེ༔ སོ་སོར་རྟོག་པའི་ཡེ་ཤེས༴ ན་རེ་དོན་ཡོད་གྲུབ་པ་དེ། བྱ་བ་
ནན་ཏན་གྱི་ཡེ་ཤེས་ཚངས་བ་ཨཽ༔ བཛྲ་ནི་རྡོ་རྗེ་སྟེ༔ རྡོ་རྗེ་ནི་དུས་གསུམ་དེ་འདུས་
མ་བྱས་པའོ༔ ཀཱི་ནི་ཀརྨ་ཏེ་ཕྲིན་ལས༔ ལྀ་ནི་ཉོན་མོངས་པ་མ་རིག་པའི་གནས་
ནས་འདྲེན་པ༔ ཀཱི་ལ་ཡ་ནི་ཐུང་ཡེ་ཤེས་ཀྱི་རྟགས་སུ་ཤར་བས་ཕུར་བུ་ཉིད་ལ་
བྱ༔ སརྦ་ནི་ཐམས་ཅད་དེ་སྣང་ཞིང་སྲིད་པ་ཐམས་ཅད་ཤུར་བུར་སྐུར་ཤར་བ་ལ་
བྱའོ༔ བིག་ནན་ནི་ཉོན་མོངས་པའི་བག་ཆགས་མནན་པ་ལ་བྱའོ༔ བཾ་ནི། ལྕགས་
310

རཏྣའི་ཕུར་བ་ཆོག་འགྲིགས་དང་དེའི་བསྙེན་ཡིག་སོགས།
སྒྲོག་གིས་ཉོན་མོངས་པ་གནོན་པའི་དགྲ་བགེགས་དབང་པོ་སྡོམ་པ་ལ་བྱའོ༔ ཧཱུཾ་
ནི་བསྐྱེད་པའི་ཕྱིར༔ ཡང་ཧཱུྃ་བསྡུ་བའི་ཕྱིར་ཡང་ཧཱུཾ་གནས་པའི་ཕྱིར་ཡང་ཧཱུྃ༔ བཛྲ་
ནི་ཁྲོ་བོ་བཅུ་དང༔ བཛྲ་ཀུ་མ་རའི་ཐུགས་ཀ་ནས་ཡང་ཧཱུཾ་གནས་པས་ཀྱང་ཡི་གེ་
ཧཱུཾ་ངོ༔ རྡོ་རྗེ་གཞོན་ནུའི་རིག་འཛིན་རྣམས༔ ཅེས་པས༔ འདི་ནས་མར་ལ་ཕྱོགས་
བཅུ་ཁྲོ་བོའི་དལ་བསྟན་ཏེ༔ ཆོས་ཉིད་བྱང་ཆུབ་བདེ་བ་ཆེན་པོ་ལ་སྐྱེ་འཆི་དང་
འཕོ་འགྱུར་མི་མངའ་བས་རྡོ་རྗེ༔ བྱང་ཆུབ་ཀྱི་སེམས་བདེ་བ་ཆེན་པོ་དེ་མྱུ་གུ་
གནས་གཞོན་ནུ༔ གོང་མའི་ཆོས་ཀྱི་སྐུ་དེ་ཧཱུཾ་དེ་དཔལ་རྡོ་རྗེ་གཞོན་ནུའི་རིགས་ཀྱང་
དཔེ་འཛིན༔ ཡང་ན་ཆོས་སྐུར་རིག་པ་ལོངས་སྤྱོད་རྫོགས་པའི་སྐུར་འཛིན༔ དེ་
སྤྲུལ་པའི་སྐུར་འཛིན་པའོ༔ ༈ སྲིད་པ་རྡོ་རྗེ་གྲུ་མཛོད་ཅིག་ཅེས་པས༔ མི་སྲིད་
པའི་སྲིད་པ་དང༔ ཅི་ཡང་སྲིད་པའི་སྲིད་པ་དང༔ སྲིད་པའི་སྲིད་པའོ༔ དེ་ལ་མི་
སྲིད་པའི་སྲིད་པ་ནི༔ ལྷ་ལ་བྱ་སྟེ༔ ལྷའི་གནས་སུ་གླུ་གར་དང༔ རོལ་མོའི་གཡེང་
ནས་སྔ་མའི་དགེ་རྩ་ནི་ཟད༔ ཕྱི་མ་ནི་མ་སློབ་པས་མི་ཨ་སོགས་པའི་གནས་སུ་
ལྷུང་བར་སྲིད་པའོ༔ ཅི་ཡང་སྲིད་པའི་སྲིད་པ་ནི༔ འཛམ་བུ་གླིང་གི་མི་རྣམས་ལ་
ཅི་ཡང་སྲིད༔ རྒྱུ་དྲུག་གི་གནས་སུ་འཁོར་བ་ལ་བྱའོ༔ སྲིད་པའི་སྲིད་པ་ནི༔ ངན་
སོང་གསུམ་ལ་བྱའོ༔ ཅི་ཡང་སྲིད་ཅིར་ཡང་སྐྱེ་བ་ལ་བྱའོ༔ སྲིད་པ་གསུམ་པོ་དེ་
ཡང་ཡེ་ནས་མ་བྱུང་མ་སྐྱེས་སྟེ༔ ཆོས་ཉིད་སྤྲོས་པའི་མཚན་མ་དང་བྲལ་སྟེ༔ ཆོས་
ཉིད་དབྱིངས་སྟོང་ཞིང་བདག་མེད་པར་རྟོགས་པ་ནི༔ དཔལ་རྡོ་རྗེ་གཞོན་ནུ་དོན་
གྱིས་གསུངས་ཡང་ཡིན་ལ༔ དེ་ཉིད་མཚན་མ་སྣ་ཚོགས་སུ་སྣང་བ་ནི་སྐུ་ཡིན་ལ༔
སྣང་བ་དང་སྟོང་པ་གཉིས་སུ་མེད་པ་ནི་ཐུགས་ཡིན་ཏེ༔ དེ་ལྟར་དཔལ་རྡོ་རྗེ་གཞོན་
ནུའི་སྐུ་གསུང་ཐུགས་དང༔ སྲིད་པ་གསུམ་ཡང་དབྱེར་མེད་ལ༔ དེ་དང་བསྒྲུབ་
311

[ap.j རྒྱ་ཆེན་བཀའ་མཛོད།
པ་པོའི་ལུས་ངག་ཡིད་གསུམ་ཡང༔ མཉམ་ཞིང་དབྱེར་མེད་གྲུབ་པར་མཛོད་ཅིག་
པའམ༔ སྲིད་པ་གསུམ་དུ་རྟོགས་པའི་སེམས་ཅན་ཐམས་ཅད་དཔལ་རྡོ་རྗེ་གཞོན་
ནུའི་ལྷུན་གྱི་གྲུབ་པའི་སྐུ་ཁོ་ན་ཏུ་གྲུབ་མཛོད་ཅིག་པར་ཏུ་སྨོན་ལམ་གདབ་ལ་
བྱའོ༔ སྲིད་པ་རྡོ་རྗེ་ཕུར་པའི་ལྷ༔ ཅེས་པས༔ སྲིད་པ་ནི་ཕྱི་ནང་གིས་ཆགས་
འཇིགས་ལ་བྱ༔ དེ་ཡང་ཕྱིའི་ཚུལ་དུ་སེམས་ཅན་སྤྱི་མཐུན་ལས་ཀྱི་བསོད་ནམས༔
སྲིད་པ་དང་སོང་ཆང༔ བར་དུ་བསྐལ་པ་ཉི་ཤུར་གནས༔ ཐ་མར་མེ་བདུན་ཆུ་
གཅིག་གིས་